किसानों ने दी आंदोलन की चेतावनी
तजपुरा| तहसील टिमरनी के गांव छलौरा, तजपुरा, गुहीग्वाड़ी सहित आसपास के गांवों के किसानों ने सिंचाई विभाग के ईई के व्यवहार के प्रति नाराजगी जताई है। नाराज किसानों ने आंदोलन की चेतावनी दी है। जानकारी के अनुसार अजनई शाखा से जुड़े गांवों की संथा के अध्यक्ष और किसानों ने विभाग के ईई से मुलाकात की थी। इसमें उन्होंने नहर में सिंचाई के लिए पर्याप्त पानी उपलब्ध कराने की मांग की। इस पर अधिकारी ने अध्यक्षों के साथ दुर्व्यवहार किया गया। अधिकारी ने कहा कि जितना पानी मिल रहा है, उतना ही ठीक है। इसके बाद किसान नाराज हो गए। उन्होंने धरना आंदोलन की चेतावनी दी है।
hin_Deva hin_Deva